EZ UKITU DIRUA
Max, begiraiozu.
"Oraindik ez dira aurkitu Orlyn lapurtutako 50 milioiak".
Tori zure egunkaria.
Zatoz, Max. Ez zaizu damutuko.
Ritonek entsaioak ikusi ditu. Oso rebista ona da.
Hala uste dut nik ere. Ez dago batere gaizki.
Ritonek atzo ikusi zuen. Esaiozu.
Etorri egin behar duzu.
Sirenaz jantzita, Lolak jota uzten ditu bezeroak.
Bai, badakit.
Nora zoaz?
Nire kantua jotzera.
Zuk moka jan nahi zenuen.
Bikaina da!
Atseginak dira.
Zer? Ez digute kasu egin behar?
Jaun-andreok.
-Afaltzera gatoz. -Ez daukat lekurik.
-Eta hango mahaia? -Dena hartuta dago.
Aperitiboa hartuko dugu mahai bat libratu zain.
Victor-era joan zaitezte. Oso jatetxe ona da.
Aurre-aurrean dago.
Victorera, ba.
Nire partetik zoaztela esan. Ondo tratatuko zaituztete.
Kaka. Arrotzek ez dute susmorik hartu.
Gaztea zara, baina pentsaera baduzu.
Eskerrik asko.
Arrazoi du.
Edonor onartzen badut, ez duzue lekurik izango.
-Horrela lasai egongo gara. -Pastela eman behar zenien.
Hara bestea.
Gabon, Bouche andrea.
Ia kanpoan utzi zaituzte, Marco. Gabon.
-Kaixo, Marco. -Gabon.
-Afaldu duzu? -Ez, baina ez naiz gose.
Andreak. Gabon, Max.
Gabon.
Eser zaitez.
Bouche, sardexka bat emaiozu.
Ez utzi hau alferrik galtzen. Nahiko diru uzten dugu hemen.
-Zer edan nahi duzu? -Kafe bat.
Kafe bat emaiozu.
Max, ez diguzu erantzun. Gu txalotzera etorriko zara?
Ez duzu arriskurik. Gustatzen ez bazaizu, bukatu baino lehen joan.
Inor ez dago gelditzera behartuta.
Zuekin joango naiz, baina konpromisorik gabe.
Marco eramango dugu.
Horrela, joaten banaiz, norbaitekin geldituko zara.
Sirena itxuran hauek ikusteak ideiak aldaraziko dizkizu.
Zer duzu?
Dirua zor duzu hemen?
Bai, 9.000.
Ez kezkatu. Nik konponduko dizut.
Ez duzu zertan, Max.
Jar ezazu hau Marcoren kontuan.
Mila esker beraren partetik.
-Emadazu nire kontua. -Tori. Prest dago.
-Ez zara gose? -Ez.
Berandutu egingo zaigu.
-Berandu gabiltza jadanik. -Prest zaudete?
Atea irekiko dizuet.
-Ondo afaldu dugu. -Primeran.
Ez dut nire bezeroak pozoitzeko ohiturarik.
Behin konplimenduak egin, eta begira!
Gabon.
Gabon, Max.
11.000 utzi dizkizut kontuan.
-Ez dakit nola eskertu. -Ondo da.
Jarri zure gizonaren ondoan.
Erosizkidazu bioletak.
-100 libera. Merke. -Ez dut nahi.
Kaka! Atsegina izan.
Tuntuna!
Itxarongo didazu emanaldiaren ondoren?
Bai zera!
Barregarri geratuko naiz zurrungaka hasten banaiz.
Zurrunga egingo duzu, nahi baduzu. Nire etxean.
Geratu gurekin, Max. Zu gabe, ez dugu ondo pasatuko.
Behin gauerdia pasata, ordu extrak egiten ari naizela iruditzen zait.
Zatoz, hala ere.
-Max… -Bai, bai.
Lola pozik dago.
Hori ez ukitzeko esan dizut!
-Ez utzi urrun-urrun. -Ez, Riton jauna.
Albert, pattar bat ateradazu.
Gabon, andrea.
Zuek beti presaka! Hurrengoan, 1.000 liberako isuna bakoitzari!
Ez haserretu. Prest egongo gara.
Zoaz janztera, eta ez erantzun.
Ez da beren errua. Guapoak gara, eta ez zuten gure ondotik joan nahi.
Tematu behar izan dugu zuri neskak ekartzeko.
Eskerrak eman behar dizkizuet nire oilategia aztoratzeagatik?
Han jarriko zaituztet. Ondo ikusiko duzue emanaldia.
Zer iruditzen zaizue? Mahairik onena!
-Normala da. -Ezta?
Barkatu, baina lanpetuta nago.
Alferrik da. Xanpain gorri bat. Brut.
Zeuk aukeratu marka. Kontuz.
Magnum bat, hiru gara eta.
Arrazoi duzu. Magnum bat.
Gabon, panpoxa.
Gustukoa duzu.
Véra da. Kasu egin beharko diot.
Astia hartu. Horrelakoek osasuna lapurtzen dizute eta.
Hara! Hasi da.
Angelo jauna Pierrot jaunaren bulegoan zain daukazu.
Barkatuko didazu une batez?
Ez al zaitu nekatzen hau dena eramateak? Lagundu niezazuke.
Ez zara serio ari, Max jauna.
Nora zaramatza horrela?
Zure gizonarengana.
Sartu.
Jaunok.
-Ez dizut traba handia egiten? -Bai zera!
Gabon, Potolo. Zer moduz?
Ramón, utz gaitzazu. Autoa har dezakezu.
Max, zer den azalduko dizugu.
Itzal handiko gizon baten iritzia behar dugu…
…gure arteko arbitraje txiki baterako.
Zer?
Bota. Zure kontu.
Badakizu urte askoan ni naizela hemengo droga-hornitzailea…
…eta inoren kexarik gabe.
Pisu zuzena eta salgai garbia.
Itxaron pixka bat.
Aizu, Ramón!
Giltzak, zer?
Zer iruditzen zaizu Ramón?
Zer nahi duzu iruditzea? Ezer ez. Niri bost axola.
Potoloak ez du begiko, besterik ez.
Tira… Uste dut konpon litekeela.
Zuen bion arteko auzi hori borondate oneko kontua da.
Ez dakit zer pentsatzen duen Maxek.
Ez duzu Ramón ezagutzen.
Ez. Zuen droga-kontu hori berezia da.
Itxura oneko norbait behar duzue, bezeroek aise onartuko dutena.
Etxe serio bat daukat…
…izen onekoa, eta dirutza kostatu zitzaidana.
Ez nuke nahi Ramón jaunari mesede egiteagatik inork niri etxea ixtea.
Arlote hutsa da zure Ramón.
Txofertzat eduki ezazu; ezin du besterik egin.
Ideia bat dut. Behar duzuen gizona daukat.
Nolanahi ere, nik erantzuten dut beragatik.
Gustatzen bazaio, berehala bidaliko dizuet.
Atsegin dut Max. Adiskidea da.
Zure baimenarekin?
Jakina.
Nahi duzu?
Ez, mila esker.
Eta norbait maite duenean, hil ala bizi maite izaten du.
Riton, adibidez.
Hogei urteko kontua da jadanik, diotenez.
Bai, hogei urte daramatzate elkarrekin.
Hori bai da adiskidetasuna.
Halakoxea diot nik berari.
Mesede bat egitera noakizu.
Orain ez duzu ezer esku artean?
Angelo norbaiten bila dabil bere droga saltzeko.
Ez dago jende faltan.
Pierrotek, ordea, ez du haren jendea nahi.
Zugan pentsatu dut, beraz.
Nahi baduzu, zoaz bulegora eta konpondu haiekin. Zain dauzkazu.
Zugatik erantzun dut; hutsegiterik ez, beraz.
Zer dugu, triku-buru?
Nazkatuta nauka kontu honek. Banoa. Geldituko al zara?
Beste trago bat. Azkena.
Azkena! Ezagutzen dut doinu hori.
Gero nagusiak bere botila edanaraziko digu.
Eta gero tipula-zopa jatera eraman beharko ditugu neskak.
-Eta gero haiekin oheratu. -Eta zer?
Eta zer? Ez dudala gogorik. Nekatuta nago.
Banoala esango diot Lolari.
Beharbada, gaur gauean egingo du tratua bere bizitzako bezeroarekin.
Mila esker. Dena konponduta dago. Oso atsegina izan zara.
Ixilik egon.
Sartu.
Indiskreziorik ez. Josy ederra zoriontzen ari nintzen.
Merezi du eta. Aretotik nator. Josy, primeran.
-Dibertigarria da, ezta? -Bai.
Utziko zaituztet. Eta mila esker Marcogatik.
Burutik al zaude?
Max!
-Zurekin hitz egin beharra daukat. -Zertaz?
Ez dut jadanik Riton maite. Aspalditik.
Zergatik kontatzen didazu niri?
Angelorekin ikusi berria nauzulako.
Zuk bakarrik ulertaraz diezaiokezu Ritoni utzi egin behar nauela.
Esango al diozu? Ni ez naiz ausartzen.
Angelok arrazoi du. Aski dibertigarria zara.
Hitz egiten badiozu, ulertuko dizu. Nahi baduzu.
Ez haserretu nirekin, Max.
Lagundu egin behar didazu. Beldur ematen dit gertatuko zaidanak.
Lola ikusten baduzu… Ez du merezi. Hor dator.
Jantzigileak berandutu nau. Adurzapia moztu behar izan dit.
Ez zitzaizkidan titiak behar bezala ikusten.
Ez zaitez nitaz ahaztu. Zuk bakarrik lagundu diezadakezu.
Barkatu, banoa. Nekatuta nago.
Ez didazu itxarongo?
Hau da hau gizona!
Zatoz!
Elektrizistak hiru aldiz egin dit zimiko ipurmasailetan.
-Niri bakarrik egiten zidalakoan! -Zer? Zuri ere bai?
-Geratuko al zara? -Ez, banoa. Eta zu ere bai.
-Aizu, Riton… -Zer?
Ez al dituzu txorakeriak bukatu, zure adinean eta zure egoeran?
Begira noren antza duzun. Begiraiezu.
Dujenel jauna, urduria.
Duglandin jauna, potoloa.
Eta atseginena. Dufiol jauna, jotzailea.
Dantzan ari dira, emanaldiaren ondoren neskak eraman zain.
Zu ez zara dantzan ari, baina horiek bezalakoa zara.
Pazientziaz zain zaude, andrea desmakillatu eta jantzi zain…
…hotelera berriz eramateko.
-Lelo hutsa zara. -Leloa, zergatik?
Duela 10 urte Riton etxean zain egongo zelako…
…emaztea diruarekin noiz etorriko zain.
Bezero bat behar bezala hartzeko astia ere ez diozu uzten.
Horrek ekarriko didan dirua bost axola niri.
Arrazoi handiagoz.
Ondo tratatutako neskak alde egingo dizu beti.
Zoaz ohera.
Josyk ezagutzen du bidea.
Kezka pixka batek sasoira ekarriko du neska.
Arrazoi duzu. Banoa.
Ordainduta dago, Henry jauna, nagusiaren aginduen arabera.
Eskerrak emaizkiozu.
Gabon, jauna.
Lagunduko al dizut?
Ez dizut Paris osoa zeharkaraziko. Taxi bat hartuko dut.
Gabon. Bihar, ordu batean, Bouchenean.
Alphonse Allais kalea, 25.
Gabon, Max jauna.
Anbulantzia bat segika datorkigu Pigalle ezkero.
Bichat ospitalera, ez, baina Marmottanera joango dira.
Emaiozu zapaldutxo bat, ez idurian, ikusteko.
Ondo da. Ez tematu.
Zure kalera iritsi gara. Ikusiko dugu.
Polikiago joan. 25a eskuineko hirugarren etxea da.
-Zoaz azkar, eta ez jiratu. -Eskerrik asko.
Zer dugu, Ramón jauna?
Jolas berri bat al da? Erdia anbulantzia, erdia festa.
Max, zin dagizut ez gindoazela zure etxera.
Jakina! Emaginarengana zindoazten.
Mesede egingo dizuet, eta neuk esnatuko dut.
Zer ari zara? Erotu egin al zara? Geldi!
Pattar bat. Baduzu telefono-fitxarik?
-Ez duzu fitxarik behar. Linea duzu. -Mila esker.
Esan? Bai?
Henry jauna, mesedez.
Henry zer?
Henry Ducros.
Ducros. Nik Riton jauna deitzen diot.
-Erdia, bai, prest nago. -Ez zaizu damutuko. Zin dagizut.
Barkaidazue, mutilok.
Esan?
Riton? Entzuidazu.
-Entzuten dizut. -Norbait dago zurekin?
Angelo eta Bastian, bere lagun bat. Negozio baterako.
Entzuidazu ondo.
Ez zaitez, inolaz ere, zure gelatik haiekin batera irten.
Jokaldi makur bat argitu beharra daukagu. Aitu?
Jakina.
Bota itzazu berehala.
Ez eseki telefonoa, eta, joaten direnean, nirekin hitz egizu.
Ederki, minutu bat.
Suerte txarra, mutilok.
Ezin naiz zuekin joan.
Familiako kontu bategatik deitu didate. Ezin dut huts egin.
Ez zait batere gustatzen.
Zutaz fio ginen.
Han ere nitaz fio dira, eta askoz lehenagotik.
Tira!
Jakin izan banu, beste norbaitengana joango nintzatekeen.
Aurkituko duzue norbait.
-Barkatu traba egin izana. -Ez dago trabarik. Barkatu niri.
Laster arte, lagunok. Egingo dugu besteren bat.
Hor al zaude oraindik?
Joan al dira?
Itxaron pixka bat.
Autoan joan berriak dira. Zer gertatzen da?
Telefonoz, ez. Berehala esango dizut. Etorri nigana.
Détroits kaleko 40an egongo naiz.
40, Détroits kalea. Ternesko Atearen eskuinera.
Ez utzi inori segika joaten.
Ulertu dut.
Horrelako bezero asko behar genituzke.
-Norbait segika etorri zaizu? -Ez, kontuz ibili naiz.
Itzuli egingo zara. Baztertu. Nik gidatuko dut.
Non gaude?
Apartamentu bat daukat eraikinean. Garajean sartuko dugu zure autoa.
Zer katramila dago Angelorekin?
Hitz egiteko asko dagoenez, nire etxera iristean hasiko naiz.
Zuri gauza bat erakusteko ordua da.
-Norena da auto hau? -Nirea.
Gizona! Ez da milioitik urrun egongo.
Hori baino hobea da. Berezia da.
Zenbat balio du?
51 milioi.
Zatoz ikustera.
Hona gure eltzeitsua. Kartutxo- kutxetan sartu dut gure dirua.
Bi lingote kutxako. 24 kilo. Eraman-errazagoa da horrela.
Batetik bestera ibili al zara honekin? Gure 50 milioiak ipurdian?
Erotu egin al zara?
Autoa fabrikatik zuzenean ekarri nuen duela hilabete…
…kolpearen bezperan.
Biharamunean bete besterik ez nuen egin behar izan.
Geroztik, ez da hemendik mugitu.
Ondo pentsatuta neukan nik kolpea.
Zergatik esaten duzu hori?
Barkatu.
Ez dut ulertzen, Max.
Goian esango dizut.
A zer sarraila bitxiak!
Lapurrak, zera!
Ez zenidan inoiz etxebizitza hau aipatu.
Inbertsio txiki bat da.
Baina ez naiz maiz etortzen.
Eser zaitez. Orain etorriko naiz.
Izugarri ondo dago. Zure beste etxea baino gehiago gustatzen zait.
Bai, lasaiagoa da.
Lasaia da hura ere.
Bai, baina orain jadanik ez.
Esertzeko esan dizut.
Probatu egingo duzu. Lagun batek bidaltzen dit Nantesetik.
Ogi txigortuarekin konformatu beharko duzu.
Hasi honekin.
Gaur gauean Mystific-en geundenean…
…une batez utzi zaitut Lolarekin hitz egiteko.
Eta badakizu nor ikusi dudan haren kamerinoan?
Josy eta Angelo jauna elkarri musuka.
Zergatik ez didazu ezer esan?
Neure negozioez arduratzen naizelako eta ez ipurdi kontuez.
Ez ditut gauzak nahasten.
Ulertuko didazu zer esan nahi dudan, ezta?
Orain esadazu zergatik esan zenion Josyri?
Zer nahi duzu esatea?
Pazientzia izatea nahi nuen.
Esaten zidan sekula ez nuela ezer lortuko.
Ezingo nuela sekula Pierrotek eta Marinettek bezalako leku bat erosi.
Ez kezkatzeko esan nion, baneukala behar zena.
Arrazoi duzu. Lelo hutsa naiz.
Gehiago da ergelkeria. Baina tira…
Orain argiago ikusten dut Angelorena.
Zer nahi du Angelo horrek?
Ez al diozu antzematen?
Zer egin nahi zuen goizeko 2etan kalera eraman nahi zintuenean?
Saiatu pixka bat pentsatzen, behingoz.
Ez dut ikusten.
Azaldu egingo dizut.
Leku lasai batera zu eraman, eta goxo-goxo landuko zintuen…
…gure dirua non zegoen jakiteko.
Eta ni ere harrapatu nahi izan nau.
Jabetu al zara orain?
Kontuak garbituko dizkiot Angelori.
Inozoa! Bera eta bere gizonak garbitu behar dituzu?
Niri dagokit.
Bakea emango diguzu, aitu?
Hau zen nire azken negozioa. Hau egin, eta lasai geratuko ginen.
Aspalditik egon naiz zain.
Aspalditik nago gure txorakeriez eta komediez nazka-nazka eginda.
Erretiroa hartu nahi dut. Ez al duzu ulertzen?
Badakit, Max.
Begiratu pixka bat zure aurpegiari.
Begiratu zure begi azpiko zorroak, eta begiratu nireak.
Eta hau, eta hau! Polita iruditzen al zaizu?
Sinetsidazu, utzi egin beharra dago.
Pixka bat esajeratzen ari zara.
Ez. Zentzuduna naiz!
Riton gizajoa!
Esango dizut zer egingo dugun.
Gure barrak 10.000ko billeteekin trukatuko ditugu, bihar goizerako.
Itxaroteko asmoa nuen, baina bizkorrarena egiten aritu zara.
Eta ez diogu Angelori konturik garbituko?
Ez. Eta Josy utziko diogu. Mesede egingo dizu.
Ez al duzu jan behar?
Goazen ohera, lo pixka bat egin beharko dugu.
Tori pijama bat.
Eta toalla bat.
Hortzak garbitu nahi badituzu, hortz-orea lababoan duzu.
Zeure sehaskan lo egizu. Nik hemen lo egingo dut.
Nahi duzuna. Niri berdin zait.
Josyrekin, zer egingo zenuke nire lekuan?
Nola nahi duzu jakitea? Ez naiz sekula zure lekuan egongo, inozoa!
Egun on, polit hori.
Zure osaba bilduta dago. Nire bulegoan itxaron ezazu.
Tira, zatoz.
Uztazu hor.
Astuna da, gero!
Beti bezain eder zaude!
Zintzoa izan. Zure osaba da, izan ere.
Hain zuzen. Horrela ez da familiatik aterako.
Atsegina da laguntxoak sasoian aurkitzea.
Ez duzu haiengan asko pentsatu. Hiru hilabete etorri gabe!
Negozioak ditut, panpoxa.
-Fio zaitez nitaz, lehendakari. -Mila esker, adiskidea.
-Egun on, osaba. -Baita zuri ere.
Sartu. Presa dut.
Hartu beste biak.
Ez deitu, berdin dio nor den. Ez nago.
-Dena hor dago? -Bai.
Zer itxuran?
Barrak dira.
Jatorriaren agiririk gabe, jakina.
Faktura bat egitea nahi?
Zenbat dauzkazu?
96 kilo.
Astuna da, gero, zikinkeria hau!
Urrea da.
Hau al da negozio gisa ekarri behar didazun guztia?
"Sari handia. Orlyko aireportuan 8 barra urre fin lapurtu ziren".
Zer uste duzu, negozioak errazak direla?
Ez nau askorik erakartzen.
Ondo doakizu, ezta? Esadazu zenbat emango didazun.
35 milioi.
Jo eta pasa egin duzu. 50 milioi badaude hemen.
Bai noski. Jatorriaren agiriarekin.
Baina urtu egin beharko ditut, eta matrikula faltsu bat bilatu.
Eta hori garestia da.
Nire prezioak balio ez badizu, eraman itzazu maletatxoak.
Ez ditut gordeko.
Jatun bihurtu zara.
Eta bazkatu behar izaten ditudan kakati guztiei, lasai egon daitezen…
…eta jakin-minez hasteko astirik izan ez dezaten…
…zuk ordainduko diezu nire ordez?
Ateraiguzu aperitibotxo bat.
Denak berdinak zarete. Zuentzat, lapur-gaien eroslea gaiztoa da.
Ez nekatu, eta atera billeteak.
Berehala, horrela, 35 milioi!
Zer uste duzu, hori dena hemen gertu daukadala?
Hasteko, zera hauek banan-banan saldu beharko ditut.
Hamar egun barru bukatuta egongo da, onenean.
Txanponak ekarri bazenizkit, azkarragoa litzateke.
-Zure osasunari. -Eskerrik asko.
Ez duzu edaten?
Goizean, inoiz ez.
10.000ko billeteak emango dizkidazu.
Ondo lotutako bi paketetan jarriko didazu dirua.
Eta zehatz-mehatz kontatuta.
Nire iloba zara.
Hori ere badugu.
Agur, txikia.
Prest edukitzean, deituidazu Pereire 5590ra.
Hori da nire etxe berria.
Ez kezkatu. Dena ondo aterako da.
Riton!
Esan?
Esan!
Itxaron pixka bat.
Josy!
Uztazu.
Zer nahi duzu?
Azkenean! Esan Josy andereñoari jartzeko.
Joan egin da.
Ikusi al duzu Riton jauna?
-Noren partetik? -Maxen partetik.
Egun on, Max jauna.
Anbulantzian eraman dute Riton jauna.
-Anbulantzia ikusi al duzu? -Bai.
Zer koloretakoa zen?
Ez diot erreparatu.
Zer gertatu zaio, zure ustez, Riton jaunari?
Ene, ez dakit, ba.
Galdeiozu Josy andereñoari etortzen denean. Hori al da dena?
Bai, hori da dena.
Riton hori…
Hasiera-hasieratik ari zait kakazten Riton hori.
Txorakeriak egiten ari da beti. Txotxoloa alaena!
Eta buruzagitzat dauka bere burua, kementsua delakoan.
Ausarta izango da, bai, baina ergela erabatekoa.
Ez nuen sekula horrelako mozolo batekin kidetu behar.
Zer ez nuen egingo, bera ez banu denbora guztian atzean eduki!
Nire errua da.
Bakarrik lan egin behar nuen. Bai horixe.
Sentimenduz jokatu ordez.
Ondo merezia daukat.
Nola bururatu zait horrelako lelo bat bizkarrean zamatzea bizitzan?
Ez dut kontatuko azken 20 urtean kostatu zaidan dirutza.
Abokatuak ordaindu, bere amari ordaindu…
Garesti ordaindu behar izan dizkiot ahoko hortz guztiak.
Nazkatuta nauka. Hor konpon.
-Zu al zara, Max? -Azkenean!
Libre zaude bazkaltzeko?
Zuretzat, beti.
Nire etxean nahi zintuzket. Ideia zoragarria da, ezta?
Trajez aldatu, eta berehala egongo naiz zure etxean.
Riton gaixoa! Gizatxarra naiz, gero!
Maite nauzu, Max?
Banoa.
Gizon bitxia zara.
Azken batean, nor zaren ere ez dakit.
Hori ez zaizu gustatzen, e?
Banoa.
Max!
Bihar?
Bai.
-Kaixo, Max jauna. -Kaixo, txikia.
Nirekin lan egin nahi duzu? Baten bat behar dut.
Kolpeak eman beharko dira, baina hartu ere bai.
Konforme bazaude, ez duzu denbora galduko.
Abisatzen dizut ez dela huskeria.
Ondo da. Riton ez dago zurekin?
Ez. Hain zuzen… Bidean esplikatuko dizut.
Konforme.
Itxoidazu une batez, eta abiatuko gara.
Arrain-zopa dago, eta oilasko errea.
Begira zer ederra den!
Polita da, baina, zoritxarrez, ez dut jango.
Zoaz aldamenera.
Itxaron.
Kolpe bat prestatzen ari naiz; latza izan daiteke.
200.000 libera emango dizkizut. Gordeizkidazu.
Arazoak baditut, erabil ezazu abokatu, pakete eta abarrerako.
Jatorra zara, gero!
Ba al zatoz?
Agur.
-Bouche andrea? -Bai, hemen da.
-Max hor al dago? -Noren partetik?
Angeloren partetik.
Tamalez, joan berria da.
Itzuliko al da?
Ezin dizut esan. Ez dakit.
Ordu onean zatoz. Etorri hau irekitzera.
Okupatuta dago. Eta norbait dago orain.
Ireki. Ni naiz, Max.
-Ez dut irekitzea nahi! -Baina Max da.
Zer esan dizut?
-Zatoz. Zerbait esan behar dizut. -Lanpetuta nago.
Zatoz, ba!
Orduan…
Kontaidazu zer gertatu den.
Hitz egizu. Zer gertatu da?
Nik esplikatuko dizut.
-Han al zeunden? -Ez.
Orduan, hanka!
Josyrekin ari naiz.
Bota.
Riton etorri da.
Sartu, eta gainera oldartu zaizkio.
Nor?
Jojo, hasieran.
Non zegoen Jojo?
Han, ate atzean. Erakutsiko dizut.
Porra bat zeukan.
Hara! Zure gelan zegoen, beraz.
Elkarrekin ikusi gintuzunean, Angelok ni babesteko bidali zidan…
…Ritonek kalte egin nahi bazidan.
Jojo bat da. Eta besteak?
Angelo aurreko gelan zain zegoen, Ramónekin.
Baina ez nekien ezer hortaz. Zin dagizut.
Zerbitzari horrek telefonoz deitu dienean ulertu dut.
Angeloren ahotsa ezagutu dut, Ritonek atea jo aurretik.
Ez da egia!
Hau hasiera besterik ez da.
Modu onean kontatu. Aholku bat da.
Laguna gora zihoakiela esan diet. Gaizki egin dut?
Gaizki egin duzu.
Nora eraman dute?
Ez dakit. Jakingo banu, berehala esango nizuke.
Ez duzu Angeloren gordelekua ezagutzen?
Non biltzen zinen harekin maitasuna egiteko?
Ba… Hotelean.
-Gehiegi dakizu edo ezer ez. -Ez, Max!
Zergatik sartzen zara?
Zuk ba al dakizu zerbait?
Ez. Zin dagizut. Ez dut helbiderik ezagutzen.
Zenbat ordaindu dizute haiekin jator portatzeko?
50.000 libera.
Ekatzu sosak.
Ez dut zuetaz arduratzeko astirik.
Zer egingo dut? Harrapatu egin nahi ninduten.
-Ihes egin behar izan dut. -Zergatik itzuli zara, ba?
Nire gauzen bila.
Ez dakit nora joan. Lolak ez du lekurik etxean.
Bargasta tuntuna!
Ez mugitu!
Zatoz.
Berriz topo egin dugu!
Mugi hortik.
Zer moduz dago Angelo?
Ez dakit.
Guk jakingo dugu, ba.
-Pierrot hor al dago? -Bai, Max jauna.
Gabon, Potolo. Zure laguntza behar dut.
-Zer duzu? -Ez nuke emaztea haserretzea nahi.
Ez kezkatu, eta kontatu.
Angelo eta bere banda izorratzen ari zaizkit.
Atzo gauean hasi, eta gaur goizean Riton bahitu dute.
Nora eraman duten jakin nahi dut.
Angelo?
Etorri nirekin.
Ez, lasaiago egongo gara sotoan.
-Zer egingo didazue? -Orain jakingo duzu. Segi!
Metro azpian gaude.
Garrasi egiten baduzu ere, ez dizu inork entzungo.
Marco.
Kontatu Pierroti.
Kontatu, zer? Ez diot ezer egin inori!
Bonboiak eskaintzeko ari zinen nire zelatan? Zitala! Kontatu!
Angelok asmatu du dena. Dirua non gordea zeneukaten jakin nahi zuen!
Zer diru?
Esaiozu.
Zuek egina omen da duela hilabeteko 50 milioiko lapurreta.
Zuk egin zenuten?
Segi.
Zuek harrapatu, eta dirua non dagoen esango omen zeniguten.
Non dago Riton?
Ez dakit. Zin dagizut!
Denbora galtzen ari gara!
Erantziozu jaka.
Ondo entzuidazu, Fifi. Orain serio ariko gara zurekin.
Riton non dagoen esaten badiguzu, denbora irabaziko dugu.
Esaten ez badiguzu, oso dohakabea izango zara.
Pierrot.
Zorionak.
Zer ari zara hor? Ez dizugu deitu.
Telefonoz deitu dizute, Max.
Ni? Nork?
Angelok. Berehala deituko omen du.
Ez dut ulertzen.
Nola daki hemen nagoela?
-Nik esan dezaket. -Esan, ba.
Aska nazazue aurrenik.
Berarekin geratu.
Angelo?
Zu al zara, Max? -Bai.
-Angelo naiz. Ondo entzuten didazu? -Bai.
Arretaz entzuidazu. Ez dugu astirik galtzeko.
Riton bizirik bidaltzea nahi?
Entzuten naukazu.
Ez dut ezer ez Ritonen eta ez zure kontra.
Zuen dirua nahi dut. Eta ordubete barru, asko jota.
Ritonekin jarriko zaitut, hemen dagoela jakin dezazun.
Aizu, Max.
Bai, ni naiz.
Ez amore eman.
Angelorekin jar nazazu.
Ez onartu, Max.
Angelorekin jartzeko esan dizut.
Entzun diozu?
Sasoian eduki nahi baduzu Riton, azkar ibili behar dugu. Aitu?
Orduan?
Bakoitzari berme bera emango digun aukera bat eskaintzen dizut.
Bai…
Zoaz arma bila eta Fifi nazkante horren bila.
Entzun ondo. Zure autoan jarriko duzu dirua.
Zer?
Pixka bat mugituko gara.
Gora igoko dugu hau.
-Lan egingo duzu. -Nahi dut.
Gauez, lo egiten dut. Negozioak egunez egiten ditut.
Utzidazu hitz egiten!
Nahi duzun guztia kontatuko didazu.
Ez zait gustatzen nire lehen loan inork enbarazu egitea.
Gero ezin dut lo hartu.
Zu baino izorratuago nago ni.
Salgaia berehala behar dut.
Esaiozu Eugèneri maletak jaisteko. Hor al dago Eugène?
Bai, baina esnatu egin beharko dut.
-10 minutu barru joan naiteke? -Bai.
Eskerrik asko, eta barkatu eragozpena.
Jar ezazu hori hor.
Eta zoaz esertzera.
Lagunduidazue armak montatzen.
Zer nahi duzu? Sartu, eta itxi atea.
Eskerrik asko, Max.
Sentitzen dut, baina liskarrean ari zaizkit.
Ezin nuen besterik egin. Etortzerakoan kontatuko dizut.
Kontatuko diogu, nahi badugu.
Gurekin eramango dugu.
Zuen atzetik joango naiz.
Segi, segi.
Gizona ez zaizu luzarorako joango. Hitzematen dizut.
Nire adinean, ezin da bizitza berregin.
Hitzematen dizudala esan dizut.
Astoak! Landan uzten nauzue! Nola joango naiz etxera?
Zoaz barraskiloak biltzera.
Paketea emadazu.
Entzuten duzu?
Haiek dira.
Hor daude.
Hala dirudi.
Kenduidazue hau. Zertarako balio dizue orain?
Laster kenduko dizugu.
Riton, atera.
Erantzun.
Bastian, zoaz, eta kontuz ibili.
Marco?
-Bai, Marco naiz. -Gabon, hala ere.
Gabon.
Aurreratu hortik.
Riton, mia itzazu.
-Ezer ez. -Eskerrik asko. Ondo da.
Goazen.
Geldi!
Utzi hori hor.
Orain, atzera.
Hor.
Gizon hauek ez dute armarik sakelan?
Ez, ez daukagu.
Guk ere ez.
Marco, zatoz hona.
Ramón.
Zuen baimenaz.
Ondo da.
Zorionekoak, hala ere.
Goazen. Jaunok.
Autoan gaudenean etorriko zara gugana.
Eta ordu arte inor ez dadila mugitu.
Riton.
Gurekin etorriko zara?
Zer? Lotara joan nahi dut.
Bagoaz. Zintzoak izan, hobe da.
Tira, goazen.
Tira, tira, tira!
Bi autotan zeuden.
Begiak estali dizkidate, baina gelditzean, bestea entzun dut.
Begira.
Ezkuta zaitezte, ene!
Hobeto ezkuta gaitezen. Agerian gaude.
Kaka! Orkatila bihurritu dut.
Jira zaitez.
Honekin ez dute huts egin.
Ez naiz berehala oheratuko!
Honekin ezin dugu segitu. Riton!
Joan berehala haien autoaren bila.
Har ezazue Marco.
Ez da posible! Zer dabiltza?
Hor daude.
Apuntatu, kaka!
Gurpiletara tiro egin!
Zatozte laguntzera! Dirua!
Zer?
Max!
Zer?
Goazen.
Pierrot!
Eskerrik asko, Max.
Aizue.
Ez gelditu denak gelan.
Lasaitasuna behar du.
Zer iruditzen zaizu, doktore?
Gizon sendoa da.
Ari da esnatzen.
Hor zaude oraindik, Max?
Zer, triku-burutxo?
Pierrot, joateko esaiozu.
Txabola ez dago sutan.
Zoaz, Max. Agerian egon zaitez. Zoaz jatetxera.
Zer ordu da?
Goizeko seiak.
Ritonek arrazoi du. Joan egin behar duzu.
Tira, banoa.
-Gero arte, doktore. -Agur, Max.
Bazkal ondoren etorriko zara?
Gero arte.
-Galdeiozu zer iruditzen zaion. -Utziozu irakurtzen.
Barre eginarazten didazu.
Gutxiago joan zinemara. Dirua aurreztuko duzu.
Oker zaude, ez naiz zinera joaten. Begietan min ematen dit.
-Betaurrekoak jantzi. -Orduan zer?
Kazetarien kontuak dira horiek.
Angeloren argazkia da, ordea!
Zer frogatzen du zure argazkiak?
Auto batek harrapatzen bazaitu, zure argazkia nonahi ageriko da…
…eta nahi dutena idatziko dute.
Ez duzu Orlykoa sinesten? Zuretzat, gezurra da?
Ez esanarazi esaten ez duena. Orlykoa existitzen da…
…baina ezin da Angelo izan.
Angelo ez zen sekula horrelako katramila batean bustiko.
Nire zigarroak?
Bukatu zaizkit. Bila joan behar dut.
Izugarriak zarete! Bera zegoen autoan diruarekin.
Nola dakizu bera zegoela autoan?
Haren eraztuna aurkitu dutelako.
Hara bestea! Eraztunarena…
Galdeiozu berari.
-Egun on. -Jaunok.
Kaixo, Max.
-Ez zaude itsusia. -Eskerrik asko.
Harrituta? Ez zenuen nire laguna Betty ezagutzen.
Bouche andrea, askotan aipatu izan dizut.
Eser zaitez hor.
Barkaidazu.
-Beraz, Max. -"Beraz", zer?
-Ez dituzu egunkariak irakurri? -Bai, zer ba?
Zuk ondo ezagutzen zenuen Angelo; esaiezu zer iruditzen zaizun hau.
Bi ordu daramatzagu eztabaidan.
Gose naiz. Bazkaldu egin nahi dut.
-Aizu, Max. -Zer?
Nola egiten duzu?
Bai zera!
Max demontrea !
Aukeratu nahi duzuna. Nik haragi lotua eta errea.
Telefonoz deitzera noa.
Nana? Esaiozu Pierroti jartzeko.
Ez joan.
Etxekoandrea.
Max jauna telefonoan.
Riton hil da.
Etorriko zara?
Bouchera iritsi berria naiz. Orain joaten banaiz, deigarria izango da.
Arrazoi duzu.
Lasai bazkaldu. Mundu guztiak ikus zaitzala.
Bai. Gero arte.
Hara! Betaurrekoekin? Ez nintzen konturatu.
Bai. Irakurtzeko da.
Zuk laster beharko dituzu. Ez kezkatu.
-Aizu. -Zer?
Zure dirua hor daukat. Gordeko dut?
Bai, besterik esan arte.
-Zerbitzatuko diguzu? -Zoaz mahaira.
-Ni ez nago haserre. Zer arraio! -Kontaiguzu zeure pasadizoa.
-Zertarako? Ezagutzen duzu eta! -Ez dut ezagutzen.
Hor konpon, ba. Beranduegi da.
Eta ez omen dago haserre!
Bébert ez dago pozik Angelo jaunarengatik.
Kartak partitu. Hobe da.
-Ez dizue traba egiten? -Bai zera!
Zenbatean egingo dugu?
-3.700. -Nahi duzuena.
ITZULPENA - AZPITITULUAK: Jon Muñoz